Еліміздің қай өңірлерінде оқушы орны тапшы
DATE: 14:58, 02 Қараша 2022 | GMT +5
TITLE: Еліміздің қай өңірлерінде оқушы орны тапшы
URL: https://kaz.inform.kz/news/elimizdin-kay-onirlerinde-okushy-orny-tapshy_a3996898/
META: DATE: 14:58, 02 Қараша 2022 | GMT +5
TOTAL WORDS: 286
AUTHOR(S):
TEXT: Бұл туралы «Жайлы мектеп» ұлттық жобасының қағидалары мен талаптарын бекіту үшін ұсынылған құжатта көрсетілген, деп хабарлайды ҚазАқпарат тілшісі. «Орта білім беру саласындағы ең өзекті мәселе - ірі қалаларда оқушы орындарының тұрақты тапшылығы болып келеді. Тәуелсіздік жылдарында еліміз бойынша мектептер желісі 1, 4 мың бірлікке қысқарды. Бүгінгі таңда білім алушылар контингенті 3, 7 млн-ға жетті. Оның 2, 2 млны қалалардағы мектептерде, 1, 5 млн ауылдық мектептерде. Жалпы республика бойынша 2022 жылға оқушы орындарының тапшылығы 270 мыңды құрайды. Оның ішінде қалада – 167 мың, ауылда – 96 мың орын тапшы. Тапшылық бойынша ең өткір жағдай бес өңірде. Олар – Астана, Алматы және Шымкент қалалары мен Түркістан, Алматы облыстары. Бұл аймақтарды оқушы орындарының тапшылығы жалпы көрсеткіштен 59 пайызға көп. Яғни, 159 мың орын жетіспеушілігі бар», - делінген Үкімет қаулысында. Еліміз бойынша оқушы орындарының тапшылығы:. Астана қаласы - 20 973 орын. Алматы қаласы - 39 065 орын. Шымкент қаласы - 27 931 орын. Абай облысы - 8719 орын. Ақмола облысы - 12 923 орын. Ақтөбе облысы - 16 321 орын. Алматы облысы - 22 864 орын. Атырау облысы - 14 414 орын. Батыс Қазақстан облысы - 5 198 орын. Жамбыл облысы - 17 312 орын. Жетісу облысы - 5036 орын. Қарағанды облысы - 2 468 орын. Қостанай облысы - 2 436 орын. Қызылорда облысы - 8 589 орын. Маңғыстау облысы - 10 503 орын. Павлодар облысы - 1 219 орын. Солтүстік Қазақстан облысы - 6 514 орын. Түркістан облысы - 42 842 орын. Ұлытау облысы - 459 орын. Шығыс Қазақстан облысы - 4319 орын. Оқушы орнының тапшылығын шешу үшін Президент тапсырмасымен «Жайлы мектеп» ұлттық жобасы қолға алынды. Жоба нәтижесінде 2026 жылға дейін 800 мың балаға арналған екі аусымдық мектептер салынады. Осы орайда ел Үкіметі жобаның қағидалары мен талаптарын бекітуді ұсынды
